cyanic-selkie/wikianc huggingface dataset:
স্টর্মি ড্যানিয়েলস
জীবনের প্রথমার্ধ
স্টেফানি গ্রেগরির জন্ম ১৭ মার্চ ১৯৭৯, শিলা এবং বিল গ্রেগরির সংসারে, যাদের প্রায় তিন বা চার বছর পরে বিবাহবিচ্ছেদ হয়। পরবর্তীতে তাকে তার মা লালনপালন করেন।
তিনি ১৯৯৭ সালে ব্যাটন রুজের স্কটল্যান্ডভিল ম্যাগনেট হাই স্কুল থেকে স্নাতক হন এবং একজন সাংবাদিক হওয়ার কথা বিবেচনা করেছিলেন।
ব্যক্তিগত জীবন
ড্যানিয়েলস ২০০৩ থেকে ২০০৫ সাল পর্যন্ত প্যাট মাইনের সাথে বিয়ে করেছিলেন এবং তার আইনি উপাধি ক্লিফোর্ড নিয়েছিলেন। তিনি ২০০৯ থেকে ২০০৭ সাল পর্যন্ত মাইকেল মসনি (মঞ্চ নাম মাইক মোজ)কে বিয়ে করেছিলেন ২০০৯ সালের জুলাই মাসে মোসনির গার্হস্থ্য সহিংসতার অভিযোগে তাকে গ্রেপ্তার করা হয়েছিল। তিনি ২০১০ সালে গ্লেনডন ক্রেনকে বিয়ে করেছিলেন; তাদের একটি মেয়ে আছে। ২০১৮ সালের জুলাই মাসে ক্রেন বিবাহবিচ্ছেদের জন্য আবেদন করেছিলেন।
ড্যানিয়েলস তার সারা জীবন ঘোড়া পছন্দ করেছেন; তিনি বেশ কয়েকটির মালিক এবং অশ্বারোহী ইভেন্টে একাধিক নীল ফিতা জিতেছেন।
২০২৩ মহিলা প্রিমিয়ার লিগ (ক্রিকেট)
২০২৩ মহিলা প্রিমিয়ার লিগ হল বিসিসিআই পরিচালিত ভারতের ফ্র্যাঞ্চাইজ মহিলা টি২০ লিগ ডব্লিউপিএলের প্রথম আসর। স্পনসরজনিত কারণে এটি টাটা ডব্লিউপিএল ২০২৩ নামেও পরিচিত ছিল।
ফাইনালে মুম্বই ইন্ডিয়ান্স দিল্লি ক্যাপিটালসকে হারিয়ে প্রথমবারের জন্য ডব্লিউপিএল চ্যাম্পিয়ন হয়।
পটভূমি
মোট পুরস্কার মূল্য ছিল ₹১০ কোটি (১.৩ মিলিয়ন মার্কিন ডলার)। প্রথম মরসুমে মহিলাদের জন্য ম্যাচের টিকিট বিনামূল্যে ছিল। উদ্বোধনী অনুষ্ঠানটি ৪ মার্চ নবি মুম্বইয়ের ডিওয়াই পাতিল স্টেডিয়ামে অনুষ্ঠিত হয়েছিল, যেখানে এপি ধিল্লন, কৃতি স্যানন এবং কিয়ারা আদভানি মঞ্চে হাজির হন।
এই মরসুম থেকে সিদ্ধান্ত নেওয়া হয় যে, উভয় দলই নো-বল এবং ওয়াইড বল কলকে চ্যালেঞ্জ জানাতে ডিসিশন রিভিউ সিস্টেম ব্যবহার করতে পারে। নিয়মটি ২০২৩ সালের আইপিএল মরসুমে প্রয়োগ করা হয়েছে।
মাঠ
ডান|থাম্ব|[[ব্রেবোর্ন স্টেডিয়াম]] ডান|থাম্ব|[[ডিওয়াই পাতিল স্টেডিয়াম]]
ম্যাচগুলি মুম্বই শহরের ব্রেবোর্ন স্টেডিয়াম ও ডিওয়াই পাতিল স্টেডিয়ামে অনুষ্ঠিত হয়েছিল। গড়ে ৯,০০০-১৩,০০০ সংখ্যক দর্শক প্রতি ম্যাচে আসনগ্রহণ করত। কিছু ম্যাচে দর্শকসংখ্যা ৩০,০০০ অতিক্রম করে ও ফাইনালে টিকিট বিক্রির পর শেষ হয়ে যায়।
ম্যাচ (লিগ পর্ব)
বিসিসিআই ১৪ ফেব্রুয়ারি ২০২৩-এ পূর্ণাঙ্গ সূচি ঘোষণা করে।
সর্বাধিক রান
অরেঞ্জ ক্যাপ বিজয়ী: মেগ ল্যানিং (দিল্লি ক্যাপিটালস)
সর্বাধিক উইকেট
পার্পেল ক্যাপ বিজয়ী: হেইলি ম্যাথিউজ (মুম্বই ইন্ডিয়ান্স)
সম্প্রচার
সম্প্রচারকারীদের তালিকা নিম্নরূপ: টেবিল উৎস -
সাফল্য
লিগ শুরু হওয়ার আগেই বিসিসিআই সহ বহু ক্রিকেটার এবং ভারতের ক্রিকেটপ্রেমীরা লিগের শুভকামনা জানিয়ে স্বাগত জানায় এবং লিগটিকে বিশ্বের শ্রেষ্ঠ মহিলা টি২০ লিগ হিসেবে গড়ে তোলার অঙ্গীকার করে। লিগ শেষে এটি দর্শকসংখ্যার (অনলাইন ও অফলাইন উভয়) ভিত্তিতে বিশ্বের সর্বোত্তম মহিলা ক্রীড়া লিগের সম্মান পায়। অধিকাংশ মহিলা ক্রিকেটার-ই এই লিগের অংশ হতে পারায় নিজেদের খুশি প্রকাশ করেছেন।
ব্র্যাক
ইতিহাস
ব্র্যাক প্রতিষ্ঠানটি পূর্বে বাংলাদেশ রিহ্যাবিলিটেশন অ্যাসিস্ট্যান্স কমিটি নামে পরিচিত ছিল। তখন এটি মূলত বাংলাদেশের স্বাধীনতা যুদ্ধের ফলে বাইরে থাকা শরণার্থীদের দেশে ফিরিয়ে আনার সহায়তার লক্ষ্যে গঠিত হয়েছিল। এটির শুরুতে ফজলে হাসান আবেদ সুনামগঞ্জ জেলার শাল্লা উপজেলায় ছোট আকারের ত্রাণ ও পুনর্বাসন প্রকল্প হিসেবে কাজ শুরু করেন। এই ত্রাণ প্রচেষ্টার অংশ হিসেবে যুদ্ধের সময় ধ্বংস হয়ে হওয়া প্রায় ১৪ হাজার ঘরবাড়ি পুনর্নির্মিত করা হয়। এর পাশাপাশি কয়েক শত মাছ ধরার নৌকা পুনর্নির্মিত করা হয়। ব্র্যাকের দাবি অনুযায়ী, মাত্র নয় মাসের মধ্যে এই উন্নয়নমূলক কাজগুলো সম্পন্ন করা হয়। এছাড়াও তখন বিভিন্ন প্রয়োজনীয় সেবাপ্রদানসহ কয়েকটি চিকিৎসালয়ও খোলা হয়।
ব্র্যাক ১৯৭০-এর দশকের মাঝামাঝি সময়ে কৃষি উন্নয়ন, মৎস্য, সমবায়, গ্রামীণ কারুশিল্প, বয়স্কদের শিক্ষা, স্বাস্থ্য ও পরিবার পরিকল্পনা, নারীর জন্য বৃত্তিমূলক প্রশিক্ষণ এবং কমিউনিটি সেন্টার নির্মাণের মাধ্যমে গ্রামের উন্নয়ন কর্মসূচির মধ্য দিয়ে সামাজিক উন্যয়নে ব্যাপক অবদান রেখেছিল। প্রথমে প্রতিষ্ঠানটির কার্যক্রম মূল্যায়ন এবং নির্দেশনা নির্ধারনের জন্য একটি গবেষণা ও মূল্যায়ন বিভাগ (রেড) প্রতিষ্ঠা করা হয়েছিল। এছাড়াও ১৯৭৭ সালে ভূমিহীন, গরিব কৃষক, কারিগরি ও দুর্বল নারীদের সহায়তা করার জন্য গ্রাম সংগঠন (ভিও) তৈরি করা হয়েছিল। এরপর একই বছর আবার ব্র্যাক তার কার্যক্রমের অর্থায়নের জন্য একটি বাণিজ্যিক অর্থভাণ্ডার স্থাপন করেছিল। যা পরবর্তী বছর আড়ং নামে প্রতিষ্ঠিত হয়।
১৯৭০-এর দশকের শেষের দিকে বাংলাদেশে শিশু মৃত্যুর একটি প্রধান কারণ ছিল ডায়রিয়া। ১৯৭৯ইং সালের ফেব্রুয়ারিতে শাল্লা উপজেলার ০২ (দুই) গ্রামে ব্র্যাক ডায়রিয়া প্রতিরোধে করণীয় বিষয়ে প্রচারণা শুরু করে। প্রচারণাতে গ্রামীণ মায়েদেরকে তাদের ঘরে থাকা উপাদান থেকে কীভাবে ডায়রিয়া নিরাময়ের ঔষধ (ওআরএস) তৈরি করা যায় এবং ডায়রিয়া হলে কীভাবে ঔষধ সেবন করতে হয় তা শেখানো হয়েছিল। এই প্রচার করা হয়েছিল পোস্টার, রেডিও ও টিভির মাধ্যমে। প্রায় দশ বছরের এই কর্মসূচিতে চট্টগ্রাম পার্বত্য অঞ্চল (বেসামরিক অস্থিরতার কারণে কাজ করতে অনিরাপদ ছিল) ব্যতীত বাংলাদেশের প্রতিটি অংশে ৭৫,০০০ গ্রামে এই কর্মসূচি পরিচালিত হয়। ফলে বর্তমানে মায়েদের বেশিরভাগই এখন নিরাপদ ও কার্যকর ওআরএস তৈরি করতে পারে। বাংলাদেশে ওটিইপি শুরু হওয়ার সময় এই চিকিৎসাটি খুব কমই পরিচিত ছিল। কিন্তু ১৫ বছর পরে গ্রামাঞ্চলে এটি ৮০% চেয়ে বেশি ক্ষেত্রে গুরুতর ডায়রিয়ার জন্য ব্যবহৃত হয়, যা পৃথিবীর মধ্যে সর্বোচ্চ হারের মধ্যকার একটি।
ব্র্যাক ১৯৮৫ইং সালে উপানুষ্ঠানিক প্রাথমিক শিক্ষাদান শুরু করে, যা এখনও বিদ্যমান। ১৯৮৬ইং সালে ব্র্যাক তার গ্রামীণ উন্নয়ন কর্মসূচী শুরু করে যা চারটি প্রধান কার্যক্রমকে অন্তর্ভুক্ত করে। সেগুলো হলো প্রাতিষ্ঠানিক ভবনে গঠনমূলক শিক্ষা, প্রশিক্ষণ, ঋণ কার্যক্রম আয় এবং কর্মসংস্থান সৃষ্টি। ১৯৯১ইং সালে তারা নারী স্বাস্থ্য উন্নয়ন কর্মসূচি শুরু করে। পরের বছর ব্র্যাক রাজেন্দ্রপুরে ডেভেলপমেন্ট ম্যানেজমেন্ট সেন্টার (সিডিএম) প্রতিষ্ঠা করে। ১৯৯৬ইং সালে ব্র্যাকে সামাজিক উন্নয়ন, মানবাধিকার ও আইনি সেবা কার্যক্রম চালু করে। ১৯৯৮ইং সালে ব্র্যাকের দুগ্ধ এবং খাদ্য প্রকল্প শুরু করে। এরপর ব্র্যাক একটি তথ্য প্রযুক্তি ইনস্টিটিউট চালু করে।২০০১ইং সালে ব্র্যাক একটি বিশ্ববিদ্যালয় প্রতিষ্ঠা করে যার নাম ব্র্যাক বিশ্ববিদ্যালয়।
অর্থনৈতিক উন্নয়ন
ব্র্যাক ক্ষুদ্রঋণ প্রকল্প শুরু করে ১৯৭৪ সালে। এটি ব্র্যাকের পুরানো একটি কার্যক্রম যা বাংলাদেশের সকল জেলায় রয়েছে। এটি বেশিরভাগ দরিদ্র, ভূমিহীন, গ্রামীণ নারীদেরকে মুক্ত ঋণ সরবরাহ করে তাদের আয় করতে এবং জীবনযাত্রার মান উন্নত করতে সহযোগিতা করে। ব্র্যাকের মাইক্রোক্রেডিট প্রকল্প প্রথম ৪০ বছরে ১.৪ বিলিয়ন মার্কিন ডলার ঋণ দিয়েছে। এর মধ্যে নারী হলো ৯৫% এবং পরিশোধের হার ৯৮%। ১৯৮৮ সালে ব্র্যাক সারা দেশে কমিউনিটি কমিউনিকেশন প্রকল্প শুরু করে। ১৯৭৮ সালে খুচরা বিপণন আড়ং প্রতিষ্ঠা করে। এটি প্রান্তিক পর্যায়ের জিনিস পত্র বাজারজাত করে। আড়ং প্রায় ৬৫,০০০ (পঁয়ষট্টি হাজার) কারিগরকে সেবাপ্রদান করে ও  সোনার ও রূপার গয়না, চামড়া, কারুশিল্প ইত্যাদি বিক্রি করে।
শিক্ষা
বাংলাদেশে প্রাথমিক শিক্ষার সাথে যুক্ত বৃহত্তম এনজিওগুলির মধ্যে একটি হলো ব্র্যাক। ২০১২ সালের শেষের দিকের তালিকা অনুযায়ী ব্র্যাকের প্রায় ২২,৭০০টি আনুষ্ঠানিক প্রাথমিক বিদ্যালয় রয়েছে। এই বিদ্যালয়গুলোতে প্রায় ৬৭,০০,০০০ শিশু পড়ালেখা করে। এই বিদ্যালয়গুলি দেশের সব এনজিও প্রাথমিক বিদ্যালয়গুলির তিন চতুর্থাংশ। ব্র্যাকের শিক্ষা কর্মসূচি বিশেষ করে দরিদ্র, গ্রামীণ, ক্ষতিগ্রস্ত শিশুদের, এবং শিক্ষা হতে বাইরে থাকা ব্যক্তিদেরকে আনুষ্ঠানিকভাবে প্রাথমিক শিক্ষা দেয়।  সাধারণত এক কক্ষে একজন শিক্ষক এবং  ৩৩জন শিক্ষার্থী নিয়ে একটি শ্রেণী গঠিত হয়। পাঠদানে মূল বিষয়গুলির মধ্যে গণিত, সামাজিক গবেষণা এবং বাংলা। সহশিক্ষা প্রদানের পাশাপাশি শিক্ষার্থীদেরকে তারা খাদ্য প্রদান করে থাকে। পড়ালেখার কার্যক্রমের উপর ভিত্তি করে তারা শিক্ষার্থীদেরকে আংশিক বৃৃত্তি প্রদান করে থাকে। শিক্ষার ক্ষেত্রে বাংলাদেশে পুরুষদের চেয়ে মহিলা উপস্থিতি কম হওয়ায় তারা তাদের স্কুলগুলোতে নারী শিক্ষার উন্নয়নে কাজ করে থাকে। যার ফলে ৬০% নারী তাদের বিদ্যালয়ে পড়াশুনা করে।
জনস্বাস্থ্য
thumb|এক ব্র্যাক কমিউনিটি স্বাস্থ্য কর্মী, বাংলাদেশের করাইল বস্তিতে একটি জরিপ পরিচালনা করছেন। ব্র্যাক ১৯৭৭ সালে প্যারামেডিকেলের মাধ্যমে চিকিৎসাগত প্রাথমিক সেবা এবং একটি স্ব-অর্থায়ন স্বাস্থ্য বীমা প্রকল্পের মাধ্যমে জনস্বাস্থ্য সেবা প্রদান শুরু করে। ব্র্যাকের উত্তর-পশ্চিম মাইক্রোফিনান্স এক্সপোশন প্রজেক্টের ২০০৭ এর প্রভাবের মূল্যায়নে দেয়া যায় ব্র্যাক প্রকল্পগুলিতে নারী অংশগ্রহণকারীদের মধ্যে বিবাহ ও তালাকসহ আইনি বিষয়গুলি নিয়ে সচেতনতা বেড়েছে। এছাড়াও নারী অংশগ্রহণকারীদের আত্মবিশ্বাস বাড়ানো হয়েছিল এবং ফলে তখন গৃহের ঘটনাগুলি ক্রমেক্রমে হ্রাস পেতে থাকে। ২০০২ সালের আগে নারীদের প্রতি একটি সহিংসতার দিক ছিল অ্যাসিড নিক্ষেপ। যা প্রতিরোধের জন্য ব্র্যাক ২০০২ সালে অ্যাসিড নিক্ষেপ প্রতিরোধের আইন প্রণয়নে বিশেষ ভূমিকা পালন করে। যারফলে বছরে অ্যাসিড নিক্ষেপ ১৫-২০% হ্রাস পায়।
ত্রাণ
ব্র্যাক ২০০৭ সালের নভেম্বর এর মাঝামাঝি সময়ে দক্ষিণ-পশ্চিমাঞ্চলীয় উপকূলের এলাকাগুলিতে ঘূর্ণিঝড় সিডরের আঘাত হানার সময় ত্রান বিতরণ কার্যক্রম পরিচালনা করে। ব্র্যাক ৯,০০,০০০ লোকের জন্য খাদ্য ও পোশাকসহ জরুরি ত্রাণ সামগ্রী বিতরণ করে এবং ৬০,০০০ এরও বেশি লোককে চিকিৎসা সেবা প্রদান করে। ব্র্যাক এখন দীর্ঘমেয়াদী পুনর্বাসনের উপর মনোযোগ দিয়েছে। যার মধ্যে অন্তর্ভুক্ত রয়েছে কৃষি সহায়তা, অবকাঠামো পুনর্গঠন এবং জীবিকা উপার্জন।
৩,০০,০০০ টি গ্রাম সংগঠন গঠন করা হয়েছে, তাদের প্রতিটিতে একটি নির্দিষ্ট এলাকা থেকে ৩৫ থেকে ৫০ জন মহিলা রয়েছে। ৮০,০০০ গ্রামের প্রায় সবই ব্র্যাকের নিয়ন্ত্রণে। ১৪ টি প্রশিক্ষণ কেন্দ্র এবং ২৮০০ টি শাখা অফিসের একটি বিশাল ব্যবস্থা অর্ধ বিলিয়ন মার্কিন ডলার বাজেটের সাথে সারা দেশে কাজ করে। যেহেতু ব্র্যাকের নেতারা দক্ষতার সাথে তহবিল ব্যবহার করছিলেন, এখন এটি ৭০% স্বাবলম্বী। এখন সংস্থাটি যে উত্পাদনশীল উদ্যোগগুলি প্রতিষ্ঠা করেছে তার পরিসর থেকে মুনাফা পায়। ব্র্যাক চক, বীজ, জুতা এবং স্যানিটারি ন্যাপকিন উৎপাদনকারী ক্ষুদ্র ও মাঝারি আকারের উদ্যোগ থেকে আয় করে। এই ক্ষুদ্র উৎপাদন কর্মসংস্থান সৃষ্টি করে যার ফলে দারিদ্র্য হ্রাস পায়। সংস্থাটি দরিদ্র জনগোষ্ঠীর জন্য সাশ্রয়ী মূল্যের পণ্য সরবরাহ করে এবং যখন তাদের পেশাদার সাহায্যের প্রয়োজন হয় তখন তাদের সমর্থন করে। সংগঠনটি অত্যন্ত বড় হয়ে উঠেছে কিন্তু এটি এখনও নমনীয়।
নাইকি ফাউন্ডেশনের সাথে অংশীদারিত্ব
উগান্ডা ও তানজানিয়ার তরুণীদের কাছে ব্র্যাক পৌছানোর জন্য নাইকি ফাউন্ডেশনের সাথে অংশীদারত্ব করে নাইকির গার্লস ইফেক্ট প্রচারণার আওতায় নতুন একটি কর্মসূচি চালু করে।
ব্র্যাকের দাতা সংস্থা
আন্তর্জাতিক সহযোগিতার জন্য ২০০৬ সালে ব্র্যাকের সাধারণ-পরিচালকবর্গ (ডিজিআইএস) এবং নেদারল্যান্ডস সরকার/নেদারল্যান্ডস রাজ্যের দূতাবাসের (ইকেএন) কাছ থেকে অনুদান পেয়েছিল।
২০১১ সালে বিল এবং মেলিন্ডা গেটস ফাউন্ডেশন (বিএমজিএফ) ব্র্যাকের দাতাদের তালিকাতে যুক্ত করে।
২০১২ সালে আন্তর্জাতিক উন্নয়ন অধিদপ্তর (ডিএফআইডি), যুক্তরাজ্য সরকারের পররাষ্ট্র বিষয়ক ও বাণিজ্য বিভাগের (ডিএফএটি), এবং অস্ট্রেলীয় সরকার (এসপিএ) কৌশলগত অংশীদারত্বের ব্যবস্থার অধীনে ব্র্যাকের দাতাদের তালিকাতে যুক্ত করে।
রায়োলাইট
রায়োলাইট, হল একটি ফেলসিক প্রকৃতির(সিলিকা সমৃদ্ধ) আগ্নেয় শিলা(সাধারণত> ৬৯% SiO2)৷এটি প্রধানত গ্লাসি, অ্যাফ্যানাইটিক ও পোরফিরাইটিক(পাথর বা শিলার বিভিন্ন প্রকার) প্রকৃতির হয়। শিলার খনিজ উপাদানের মধ্যে উল্লেখযোগ্য, কোয়ার্টজ, সানিডাইন এবং প্লেজিওক্লেজ (অনুপাতে> ২: ১), বায়োটাইট এবং হর্নব্লেন্ডে৷বাহ্যিক দিক থেকে এটি গ্রানাইটের সমতুল্য।
ভূতাত্ত্বিক প্রকৃতি
রায়োলাইট বাহ্যিক দিক দিয়ে প্লুটোনিক গ্রানাইট শিলার সমতুল্য হিসাবে বিবেচিত হয়। রায়োলাইট গঠনগত দিক দিয়েও গ্রানাইটের সঙ্গে সাদৃশ্যপূর্ণ। উচ্চমাত্রার সিলিকা এবং নিম্ন মাত্রার আয়রন ও ম্যাগনেসিয়াম সমৃদ্ধ গলিত রায়োলাইট অত্যন্ত ঘন ও পঙ্কিল লাভা উৎপন্ন করতে সক্ষম। ব্র্যাকসিয়াস পাথর, আগ্নেয়গিরির জমে যাওয়া ছাইভস্ম(ভলকানিক প্লাগ), এবং ডাইক (পাথরের এক বিশেষ প্রকার প্রাকৃতিক বিন্যাস)-এর মধ্যেও রায়োলাইটের উপস্থিতি লক্ষ্য করা যায়। গলন্ত রায়োলাইট যখন খুব দ্রুত তাপ নিঃসরণ করে শীতল হয়ে ক্রিস্টালের আকার ধারণ করে, তখন তার সাথে সাথে প্রাকৃতিক গ্যাস ও অবসিডিয়ান পাথরও উৎপাদন করে। অপরপক্ষে ধীরগতিতে তাপ নিঃসরণ করলে রায়োলাইট লাভার মধ্যে আণুবীক্ষণিক ক্রিস্টালরূপে বিচরণ করে এবং পরবর্তীকালে ফলিয়েশন(ভাঁজ-যুক্ত), স্ফেরুলিটিক(গোলাকার), নোডিউলার(বিম্বক আকৃতি), লিথোফিজাল, ইত্যাদি ভিন্ন ভিন্ন আকৃতি ও প্রকৃতির শিলা গঠন করে। কিছু রায়োলাইট উচ্চ ভেসিক্যুলার (আগ্নেয় শিলার এক বিশেষ গঠন) পিউমিস (ধূলিকণা জাতীয়) প্রকৃতির হয়। ভূগর্ভ থেকে আগ্নেয়গিরির মাধ্যমে রায়োলাইটের নিঃসরণ অত্যন্ত বিস্ফোরক একটি প্রক্রিয়া এবং গলন্ত পাথরের সঙ্গে কখনো কখনো জ্বলন্ত চুনাপাথর জাতীয় বিপজ্জনক বস্তুও নিঃসৃত হরে পারে।
অন্যান্য নিম্ন ফেলাসিক প্রকৃতির লাভার তুলনায় রায়োলাইটের নিঃসরণ অপেক্ষাকৃত বিরল। বিশ শতকের শুরু থেকে কেবলমাত্র তিনটি রায়োলাইট বিস্ফোরণের কথা জানা গিয়েছে; একটি পাপুয়া নিউ গিনির সেন্ট অ্যান্ড্রু স্ট্রেইট আগ্নেয়গিরি, দ্বিতীয়টি আলাস্কার নোভুপ্ত আগ্নেয়গিরি এবং তৃতীয় ও শেষ বার দক্ষিণ চিলির চইতেন-এ এই বিরল ঘটনা ঘটতে দেখা যায়।
রায়োলাইট সমৃদ্ধ অঞ্চল
অত্যন্ত বিরল ঘটনা হলেও, ভূমিভাগ থেকে বহু দূরে অবস্থিত মহাসাগরীয় দ্বীপে রায়োলাইটের সন্ধান পাওয়া গেছে।
আফ্রিকা
কিলিমঞ্জারো পর্বত, কেনিয়া / তাঞ্জানিয়া
নামকরণ
জার্মান ভ্রমণকারী ফার্ডিনান্ড ভন রিচথোফেন ১৮৬০ সালে প্রথমবার রায়োলাইট নামটির উদ্ভাবন করেছিলেন এবং ভূতত্ত্বের অন্তর্ভুক্ত করেছিলেন। গ্রিক শব্দ রাইয়াস্ক যার অর্থ "গলিত লাভার স্রোতধারা" এবং লাইট অর্থাৎ হালকা ভারের শিলা -এই দুই শব্দের সমন্বয়ে তিনি রায়োলাইট শব্দটি গঠন করেছিলেন। অর্থাৎ গলিত লাভার স্রোত থেকে সৃষ্ট শিলাকে সংক্ষেপে তিনি রায়োলাইট নামে অভিহিত করেছিলেন।
প্রাচীন নেটিভ আমেরিকানদের রায়োলাইট উৎখনন
প্রাগৈতিহাসিক যুগ থেকেই উত্তর আমেরিকার অন্তর্ভুক্ত বর্তমান পূর্ব পেনসিলভানিয়া এবং আমেরিকা যুক্তরাষ্ট্র অঞ্চলে রায়োলাইট শিলার ব্যাপক অনুসন্ধান ও উৎখনন হত। অ্যাডামস প্রদেশের কার্বোগ রান রায়োলাইট উৎখনন স্থল আমেরিকার একটি অতি সুপ্রাচীন রায়োলাইট খনি। ১১,৪৫০ বছর আগেই এখানে রায়োলাইট উৎখনন শুরু হয়েছিল। সমগ্র ডেলমারভা উপদ্বীপ জুড়ে রায়োলাইটের আদানপ্রদান হত। রায়োলাইট পাথরে শান দিয়ে তা সুতীক্ষ্ণ ও ধারালো করে তোলা হত এবং তাকে নির্দিষ্ট আকার দিয়ে তীরের ফলকের আগা, বর্শার ফলক ইত্যাদি প্রস্তুত করা হত।
বৈশিষ্ট্য
১.এক্সট্রুসিভ(আগ্নেয় শিলার গঠনের এক বিশেষ প্রণালী যেখানে, পৃথিবীর অভ্যন্তর থেকে গরম ম্যাগমা উপরিভাগে প্রবাহিত হয় এবং লাভা হিসাবে বায়ুমণ্ডলে সহিংসভাবে বিস্ফোরিত হয়ে চুনাপাথর(পাইরোক্লাসটিক বা টাফ) হিসাবে ভূপতিত হয়)।
২.হালকা বর্ণযুক্ত।
৩.ক্ষুদ্র স্ফটিক বা ক্রিস্টালের ন্যায় গঠন কাঠামোযুক্ত।
৪.দ্রুত শীতল হয়।
৫.ফেলসিক প্রকৃতির (ভূতত্বে ফেলসিক শব্দটি ফেল্ডস্পার (এলুমিনিয়াম পটাসিয়াম) ও কোয়ার্টজ (স্ফটিক) সমৃদ্ধ আগ্নেয় শিলাকে নির্দেশিত করতে ব্যবহার হয়)।
৬.উচ্চ মাত্রায় সিলিকা বর্তমান।
১৯৭০ টংহাই ভূমিকম্প
১৯৭০ সালের ৪ই জানুয়ারি চীনের ইউনান প্রদেশের টংহাই কাউন্টিতে ১৯৭০-এর টংহাই ভূমিকম্প সংঘঠিত হয়েছিল। এটির উৎপত্তি হয়েছিল রেড রিভার ফল্টে যা কিনা ১৭০০ সালের পর থেকে কখনও রিখটার স্কেলে ৭ মাত্রার ভূমিকম্পের সম্মুখীন হয়নি। ভূমিকম্পটির মাত্রা ছিল রিখটার স্কেলে ৭.৭ এবং এর ফলে প্রায় ১৫০০০ মানুষের প্রাণহানি ঘটে যা একে তৎকালীন দশকের সবচেয়ে বড় প্রাণঘাতী দুর্যোগে পরিণত করে। কম্পনের ফলে ক্ষয়ক্ষতির পরিমাণ ছিল ৫ থেকে ২৫ মিলিয়ন ডলারের মধ্যে যা ৮,৭৮১ বর্গকিলোমিটার ( ৩,৩৯০ বর্গমাইল) এলাকা জুড়ে অনুভূত হয়। উত্তর ভিয়েতনামের হ্যানয়ে, উপকেন্দ্র থেকে প্রায় ৪৮৩ কিলোমিটার (৩০০ মাইল) দূরে, শহরজুড়ে ভাঙন ছড়িয়ে পড়ায় ক্ষতিগ্রস্তরা তাদের বাড়ি-ঘর ছেড়ে চলে যায়।
পটভূমি এবং টেকটোনিক
১৯৭০ সালের টংহাই ঘটনার মত দক্ষিণ-পূর্ব ইউনানের ভূমিকম্পগুলো প্রদেশের অন্যান্য অংশের চেয়ে কম ঘন হয়। রেড রিভার ফল্ট লাইনের উপর সংঘটিত হওয়া ভূমিকম্পটিতে সামগ্রিকভাবে সিসমোলোজিকাল প্রক্রিয়ার অভাব রয়েছে। ১৯৬২ সালের ভূতত্ত্ব মন্ত্রণালয়ের প্রতিবেতন অনুযায়ী রেড রিভার ভূমিকম্প সাধারণত উচ্চ কোণে বৃদ্ধি পায়। সেখানকার পাললিক শিলা গুলো প্লাইস্টোসিন এবং হলোসিন যুগে গঠিত হওয়া বেশ কিছু বড় ভূমিকম্প নির্দেশ করে। ১৭০০ সাল থেকে ভূকম্পনটির আগ পর্যন্ত এই ফল্ট লাইনের উপর রিখটার স্কেলে ৭ মাত্রার চেয়ে বড় কোন ভূমিকম্প হয়নি, তাই এই ফল্ট লাইন কে “মৃত” বলা হত। ১৯৭০ সালের টংহাই ভূমিকম্পের পর থেকে মনে করা হয় যে জাপান মেডিয়ান টেকটোনিক লাইনের মত রেড রিভার ফল্ট লাইন টি একটি বড় সিসমিক গ্যাপ অতিক্রম করছে, যেখানে ৭০০ সালের পর থেকে উল্লেখযোগ্য কোন ভূকম্পন না হলেও হলোসিন যুগে বিশাল ভাবে ঘটতে দেখা যায়।
ক্ষয়ক্ষতি এবং হতাহত
ভূমিকম্পটির উপকেন্দ্রটি ছিল কুনমিং এর ১২১ কিলোমিটার (৭৫ মাইল) দক্ষিণ-পশ্চিমে এবং গেজিউ এর ৯৭ কিলোমিটার (৬০ মাইল) উত্তর-পশ্চিমে। এই এলাকাটি ছিল প্রধানত তামাক-উৎপাদন অঞ্চল। ভাঙ্গনের প্রভাব ৮,৭৮১ বর্গকিলোমিটার (৩৩৯০ বর্গমাইল) এলাকা জুড়ে অনুভূত হয়। উত্তর ভিয়েতনামের হ্যানয়ে, উপকেন্দ্র থেকে প্রায় ৪৮৩ কিলোমিটার (৩০০ মাইল) দূরে, শহরজুড়ে ভাঙন ছড়িয়ে পড়ায় ক্ষতিগ্রস্তরা তাদের বাড়ি-ঘর ছেড়ে চলে যায়।
রিখটার স্কেলে ভূমিকম্পটির মাত্রা পরিমাপ করা হয় ৭.৭ । এটি ১৫,৬২১ জন মানুষের প্রাণহানি ঘটায় যা একে বিংশ শতাব্দীতে চীনের তৃতীয় বৃহৎ প্রাণঘাতী দুর্যোগে পরিণত করে, এছাড়াও এতে আরো ২৬,৭৮৩ জন আহত হয়। কম্পনের ফলে ক্ষয়ক্ষতির পরিমাণ ছিল ৫ থেকে ২৫ মিলিয়ন মার্কিন ডলার। তাৎক্ষণিক ফলাফল হিসেবে রয়টার্স সংবাদ প্রতিবেদন এবং রয়্যাল হংকং অবসার্ভেটরি রেকর্ডকৃত “তীব্র” কম্পন উল্লেখ করে এবং এটি কুনমিং এর একটি অংশ ধ্বংস করে দেয় বলে অসমর্থিত প্রতিবেদনে উল্লেখ করে। এটি টংহাই ফল্টে ৫০ কিলোমিটার (৩১ মাইল) দৃশ্যমান পৃষ্ঠ চ্যুতির সৃষ্টি করে। সেখানে সর্বোচ্চ অনুভূমিক অফসেট ছিল ২.৫ মিটার (৮ ফুট) এবং উলম্ব অফসেট ছিল প্রায় ০.৫ মিটার (১.৫ ফুট) । বিপর্যয় কৌশলের ফলে বিজ্ঞানীরা সিদ্ধান্ত নিতে সক্ষম হয়েছিল যে বিভিন্ন ঘটনাগুলো পৃষ্ঠ চ্যুতি গঠন করে। যেটা এই ভূমিকম্প, এবং এর সাথে পরবর্তীতে ১৯৭৩ সালে ইউনানের ভূমিকম্প, সেখানকার অঞ্চলের ফল্টের সাথে অধিকতর সঙ্গতিপূর্ণ।
বৈজ্ঞানিক গবেষণা
এ ভূমিকম্পটি চীন সরকার দ্বারা পরিচালিত দীর্ঘমেয়াদী গবেষণা গুলোর মধ্যে প্রথম ছিল। চল্লিশেরও বেশি চীনা ভূকম্পবিদ, প্রকৌশলী এবং ভূতাত্ত্বিক ভূমিকম্পটির কারণ এবং ক্ষয়ক্ষতির উপর গবেষণা করার জন্য দুর্যোগ কবলিত এলাকাটি পরিদর্শন করেন। অনেকেই সেখানে বছরজুড়ে মাটির নমুনা সংগ্রহ করেন এবং ভবিষ্যতে অধ্যয়নের জন্য অন্যান্য মুখ্য গবেষণামূলক প্রমাণ নথিভুক্ত করেন। এসব তথ্য সে অঞ্চলের বিস্তৃত এলাকা জুড়ে, প্রায় ১৪০০ শহর থেকে সংগ্রহ করা হয়।
প্রতিক্রিয়া
রয়টার্সের রিপোর্ট অনুযায়ী, তখন বেঁচে থাকা মানুষেরা “দুর্যোগের বিরুদ্ধে লড়াই” করতে একত্রিত হয়েছিল। জীবিতদের মধ্যে সরবরাহকৃত সাহায্য ছিল অনেকটা “আধ্যাত্বিক” ধরনের। চীন সরকার ত্রাণ প্রচেষ্টার অংশ হিসেবে হাজার হাজার চেয়ারম্যান মাও সে তুং এর উদ্ধৃতি বই এবং ব্যাজ ক্ষতিগ্রস্তদের প্রতি তার সম্মানার্থে পাঠিয়েছিল, এবং ক্ষতিগ্রস্তরা ১৪,৩৫০ টি সমবেদনা চিঠি গ্রহণ করেছিল। কিন্তু ৩০ বছর পর ভূমিকম্পে বিতরণকৃত ত্রাণ এর পরিমাণকে বেইজিং মর্নিং পোস্ট “করুণা উদ্রেক করার মত অল্প” বলে উল্লেখ করে।
ভূমিকম্পটি হওয়ার ১৮ বছর পর্যন্ত চীন কর্তৃপক্ষ এটি জনসম্মুখে প্রচার করেনি। চীনের সমাজতান্ত্রিক শাসনের প্রথম দশকে ভীনদেশীরা ক্ষতিগ্রস্ত না হলে প্রাকৃতিক দুর্যোগ অথবা দুর্ঘটনার কথা প্রকাশ করা হত না। চীনের সরকারি প্রেস যখন এটি নিয়ে কোন রিপোর্ট প্রকাশ করেনি তখন রয়টার্স এবং রয়্যাল হংকং অবসার্ভেটরি উভয়েই দুর্যোগের পর পরই সংবাদ প্রচার করে। কম্পনের সময় ঝিনহুয়া নিউজ এজেন্সি সংক্ষেপে ছোট কম্পনের কথা উল্লেখ করে কিন্তু কোন ক্ষয়ক্ষতি এবং হতাহতের খবর উল্লেখ করেনি।
শেফালী (দ্ব্যর্থতা নিরসন)
শেফালী বলতে বোঝানো হতে পারে,
রোজি গুডউইন
রোজি গুডউইন একটি সেট পরিচালক । গ্র্যাভিটির  চলচ্চিত্রের জন্য সেরা প্রোডাকশন ডিজাইনের জন্য একাডেমি পুরস্কারের জন্য মনোনীত হন।
তর্কস্য
তর্কস্য হল ঋগ্বেদে পৌরাণিক সত্তার নাম, যাকে ঘোড়া হিসেবে বর্ণনা করা হয়েছে যার নাম অরিস্ত-নেমি "অক্ষত চাকা-রিম সহ", কিন্তু বিকল্পভাবে পাখি হিসেবে ধরা হয় এবং পরে গরুড় (মহাভারত, হরিবংশ) বা গরুড়ের পিতা দ্বারা চিহ্নিত করা হয়, যাকে মহাভারতে কশ্যপের বংশের মধ্যে গণনা করা হয়েছে।
এটি তর্কস্য অরিষ্টনেমি-এর স্তবকের নামও।
২০২২ বাংলাদেশ প্রিমিয়ার লিগ ফাইনাল
২০২২ বাংলাদেশ প্রিমিয়ার লিগের ফাইনাল ছিল ২০২২ বাংলাদেশ প্রিমিয়ার লিগের বিজয়ী নির্ধারণের জন্য ১৮ ফেব্রুয়ারী ২০২২ তারিখে ফরচুন বরিশাল এবং কুমিল্লা ভিক্টোরিয়ান্সের মধ্যে একটি দিবা/রাত্রি টি-টোয়েন্টি ক্রিকেট খেলা, বাংলাদেশের পেশাদার টি-টোয়েন্টি ক্রিকেট লিগ। কুমিল্লা ভিক্টোরিয়ান্স ফাইনালে ১ রানে জিতে তাদের তৃতীয় বিপিএল শিরোপা জিতেছে।
পটভূমি
উভয় ফাইনালিস্ট দল, ফরচুন বরিশাল এবং কুমিল্লা ভিক্টোরিয়ান্স পয়েন্ট টেবিলের শীর্ষ ২ এর শেষ করেছে। ফরচুন বরিশাল মোট ১০ ম্যাচের মধ্যে ৭ ম্যাচে জয়, ২ ম্যাচে হেরেছে এবং ১ ম্যাচ পরিত্যক্ত হয়েছে, টেবিলের শীর্ষস্থানে শেষ করেছে। কুমিল্লা ভিক্টোরিয়ান্স মোট ১০ ম্যাচের মধ্যে ৬ ম্যাচে জয়, ৩ ম্যাচে হেরে এবং ১ ম্যাচ পরিত্যক্ত হয়ে টেবিলের ২য় অবস্থানে করেছে।
এলিমিনেটরে, চ্যাডউইক ওয়ালটনের অপরাজিত ৮৯ রানের সৌজন্যে প্রথমে ব্যাট করে চট্টগ্রাম চ্যালেঞ্জার্স ১৮৯ রান করে কিন্তু আন্দ্রে ফ্লেচারের অপরাজিত ৮০ রানের একটি সহজ নকস সত্ত্বেও খুলনা টাইগার্স ৭ রানে হারিয়ে যায়।
কোয়ালিফায়ার ১ এ, ফরচুন বরিশাল ১৪৩ রান সংগ্রহ করে, মুনিম শাহরিয়ারের ৩০ বলে ৪৪ রানের সুবাদে। যদিও ভিক্টোরিয়ান্সের কয়েকজন ব্যাটসম্যান ২০-বিজোড় রান করেছিলেন, কিন্তু কেউই সেগুলিকে পুঁজি করতে পারেনি এবং শেষ পর্যন্ত বরিশালের শফিকুল ইসলাম এবং মেহেদী হাসান রানার কিছু সুশৃঙ্খল বোলিংয়ের সামনে ভিক্টোরিয়ান্স ১০ রানে হারিয়ে যায়।
কোয়ালিফায়ার ২ -এ মেহেদী হাসানের ৪৪ এবং আকবর আলীর ৩৩ রানে চট্টগ্রাম চ্যালেঞ্জার্স ১৪৯ রানের সংগ্রহ করেছিল ১৯.১ ওভারে অলআউট হওয়ার যায়। রান তাড়া করতে গিয়ে লিটন দাস ইনিংসের প্রথম বলেই শূন্য রানে আউট হয়ে গেলেও, ওপেনার হিসেবে প্রচারিত হওয়া সুনীল নারিন ১৩ বলে ৫০ রান করেন, যা বিপিএলের ইতিহাসে দ্রুততম ফিফটি। ভিক্টোরিয়ান্স পাওয়ারপ্লেতে ২ উইকেট হারিয়ে ৮৪ রান সংগ্রহ করেছিল, বিপিএলে পাওয়ারপ্লেতে সবচেয়ে বেশি রান, এবং অবশেষে তারা ৪৩ বল বাকি থাকতে মাত্র ৩ উইকেট হারিয়ে সহজেই লক্ষ্যে পৌঁছে গিয়েছিল।
কুমিল্লা ভিক্টোরিয়ান্সের ইনিংস
ভিক্টোরিয়ান্সের সুনীল নারিন আবারও ওপেনিংর ব্যাটিং শুরু করলে অন্য সঙ্গী লিটন দাস, মাহমুদুল হাসান জয় এবং ফাফ ডু প্লেসিসকে সস্তায় আউট হয়ে যেতেছিল। পাওয়ারপ্লেতে তারা ৭৩ রান করেছিল, নারিনের ২৩ বলে ৫৭ রানের ঝড়ো ইনিংসের খেলছিলেন। নারাইনের আউট পরে, ভিক্টোরিয়ান্স একটি বিশৃঙ্খলায় উইকেট হারায়, কিন্তু মঈন আলী (৩২ বলে ৩৮) এবং আবু হিদার রনি (২৭ বলে ১৯) এর মধ্যে ৭তম উইকেটে ৫৩ রানের জুটি তাদের ২০ ওভারের সম্মানজনক মোট ১৫১ রান করতে সাহায্য করে। ওদিকে বরিশালের জন্য, প্রতিটি বোলারই উইকেট নিয়েছিল।
ফরচুন বরিশালের ইনিংস
মুনিম শাহরিয়ার শূন্য রানে আউট হওয়ায় বরিশাল তাদের ১ম উইকেট সস্তায় হারায়, কিন্তু ক্রিস গেইল সতর্কতার সাথে শুরু করেন, যখন তার সঙ্গী সৈকত আলী কিছু দ্রুত রান করেন, ২৬ বলে তার পঞ্চাশে পৌঁছেন। দুজনে মিলে ২য় উইকেটে ৫১ বলে ৭৪ রানের জুটি গড়েন যা দলকে ১১.৪ ওভারের মধ্যে ১০০ রানে পৌঁছাতে সাহায্য করে। বরিশাল ৮ উইকেট হাতে রেখে ৪৯ বলে ৫২ রানে জয়ের লক্ষ্যে পৌঁছানোর সহজ পথে ছিল। কিন্তু গেইল আউট হয়ে পরে তারা নিয়মিত বিরতিতে উইকেট হারাতে থাকে। সুনীল নারিন, মুস্তাফিজুর রহমান এবং তানভীর ইসলাম মিতব্যয়ী বোলিংয়ের কারণে, বরিশাল শেষ ওভারে ১০ রান করতে বাকি ছিল। পেসার শহিদুল ইসলাম সফলভাবে স্কোরটিকে রক্ষা করেন, তার দলকে ১ রানের রোমাঞ্চকর জয় ছিনিয়ে আনতে সাহায্য করেন।
সারসংক্ষেপ
কুমিল্লা ভিক্টোরিয়ান্সের বোলিং অলরাউন্ডার সুনীল নারিন তার ২৩ বলে ৫৭ রানের ঝড়ো ইনিংস এবং ৪ ওভারে ১৫ রানে ২ উইকেট নিয়ে তার দুর্দান্ত বোলিংয়ের জন্য ম্যাচ সেরার পুরস্কার পান।
ফরচুন বরিশালের অধিনায়ক সাকিব আল হাসান তার অলরাউন্ড পারফরম্যান্সের জন্য টুর্নামেন্টের সেরা খেলোয়াড়ের পুরস্কার পেয়েছেন। তিনি তিনটি ৫০ সাহায্যে ২৮.৪০ গড়ে ২৮৪ রান করেছেন এবং ১৪.৫৬ গড়ে ১৬ উইকেট নিয়েছেন।
সোনিয়া বেবি
সোনিয়া বেবি একজন স্পেনীয় পর্নোগ্রাফিক অভিনেত্রী। তিনি বার্সেলোনায় থাকেন।
হ্যালোইন (দ্ব্যর্থতা নিরসন)
হ্যালোইন অক্টোবর ৩১ তারিখে পালিত বার্ষিক ছুটির দিন।
হ্যালোইন আরো উল্লেখ করতে পারে:
ক্রোয়েশিয়া জাতীয় ক্রিকেট দল
ক্রোয়েশীয় ক্রিকেট দল আন্তর্জাতিক ক্রিকেটে ক্রোয়েশিয়ার প্রতিনিধিত্ব করে। তারা ২০০১ সালে আইসিসি এর অনুমোদিত সদস্য হয়।
রবার্ট ডব্লিউ ব্রোডার্সেন
রবার্ট ডব্লিউ ব্রোডার্সেন ইউনিভার্সিটি অব ক্যালিফোর্নিয়া, বার্কলে এর তড়িত প্রকৌশলের ইমেরিতাস অধ্যাপক এবং বার্কলে ওয়্যারলেস রিসার্চ সেন্টার এর প্রতিষ্ঠাতা।
নিকি গুলি
নিকি গুলি  একজন রূপসজ্জা শিল্পী ।যিনি দ্য ক্রনিকলস অফ নার্নিয়া: দ্য লায়ন, দ্য উইচ অ্যান্ড দ্য ওয়ারড্রোব- কাজের জন্য সর্বাধিক পরিচিত।
তিনি স্টার ওয়ার্স: পর্ব III – রিভেঞ্জ অফ দ্য সিথ চলচ্চিত্রের জন্য ৭৮ তম একাডেমি পুরস্কারে মনোনীত হন,  ডেভ এলসির সাথে তার মনোনয়ন ভাগ করে নেন।
রিচার্ড বেল
রিচার্ড বেল (১৮৭৬ – ১৯৫২) ছিলেন একজন ব্রিটিশ আরববিদ। তিনি এডিনবার্গ বিশ্ববিদ্যালয়ের আরবি প্রভাষক ছিলেন এবং ১৯০৭ থেকে ১৯২১ সাল পর্যন্ত নিউটন ওয়াম্ফরের মন্ত্রী হিসেবেও দায়িত্ব পালন করেন। এডিনবার্গে ফিরে আসার পর তিনি কুরআন অধ্যয়ন করে বিশ্ববিদ্যালয়ে তার অবশিষ্ট বছর অতিবাহিত করেন। ১৯৩৭ থেকে ১৯৩৯ সালের মধ্যে তিনি কুরআনের একটি অনুবাদ প্রকাশ করেন এবং ১৯৫৩ সালে তাঁর ইন্ট্রোডাকশন টু দ্য কুরআন (১৯৭০ সালে ডব্লিউ মন্টগোমারি ওয়াট কর্তৃক সংশোধিত) প্রকাশিত হয়। উভয় রচনা-ই পশ্চিমা বিশ্বে কুরআন অধ্যয়নে প্রভাব তৈরি করে।
তিনি 'ইসলামের উন্নয়নে খ্রিস্টান প্রভাবের' প্রাথমিক গবেষক ছিলেন।
হাজার সুমুখ জেলা
হাজার সুমুখ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে হাজার সুমুখ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠন করা হয়েছিল।
চরিকর
চরিকর পূর্ব আফগানিস্তানের শহর এবং পারভান প্রদেশের রাজধানী। শহরটি কাবুল শহরের কাছে সমুদ্র সমতল থেকে ১৬১৫ মিটার উচ্চতায় অবস্থিত। শহরে মৃৎশিল্প, লোহা এবং ছুরি-চামচের কারখানা আছে। শহরের আশেপাশের অঞ্চলে উন্নত মানের আঙুর উৎপাদন করা হয়। ১৯৬০-এর দশকে পার্শ্ববর্তী গোলবাহার শহরে একটি বড় টেক্সটাইল কারখানা স্থাপিত হওয়ার পর চরিকর শহরের উন্নতি ঘটে।
সীমাঞ্চল এক্সপ্রেস লাইন চ্যুতি
সীমানাঞ্চল এক্সপ্রেস লাইন চ্যুতি ঘটে ৩ ফেব্রুয়ারি ২০১৯ সালে, ভারতের বিহার রাজ্যের বৈশালী জেলার সহদেই বুজুর্গ নামকে স্থানের কাছে। এই ঘটনায় ছয়জন নিহত এবং ৩০ জনেরও বেশি আহত হয়।
দুর্ঘটনা
তদন্তে দেখা গেছে যে রেললাইনে একটি ফাঁটল বা ভাঙার কারণে এই লাইনচ্যুত হয়েছিল। আকস্মিকভাবে ভাঙ্গা রেলের উপর প্রভাব পড়ার কারণে লোকোমোটিভ এবং কয়েকটি বগি ডিক্যুপ হয়ে যায় এবং বগিগুলি লাইনচ্যুত হয়ে উল্টে পড়ে। এই দুর্ঘটনায় বেঁচে যাওয়া একজন যাত্রী গণমাধ্যমকে বলেন, '' আমি জোরে শব্দ শুনি এবং কোচের মেঝেতে পড়ে যাই। খুব অন্ধকার ছিল, আমি কিছুই দেখতে পেলাম না, সর্বত্র ভাঙ্গা কাঁচ অনুভব করলাম"।
ওলকচু
ওলকচু (বৈজ্ঞানিক নাম:Amorphophallus paeoniifolius) (elephant foot yam বা whitespot giant arum বা stink lily) হচ্ছে উষ্ণমণ্ডলীয় অঞ্চলের একটি অর্থকরী ফসল।
ব্যবহার
ওলকচু ভারতীয় ঔষধ হিসাবে ব্যাপকভাবে ব্যবহৃত হয়। আয়ুর্বেদ, সিদ্ধ এবং ইউনানী এই শাখায় এর ব্যবহার বেশি। বিভিন্ন ব্যাধির জন্য এর কন্দটি খাওয়া হয়। বাংলাদেশের প্রায় সব স্থানেই এর চাষ হয়। পেটের পীড়া, ফোড়া, হাঁপানিরোগ, বমি হওয়ার উদবেগ, গোদ, অর্শরোগ, বাত, রক্তের ব্যাধি ইত্যাদি সারাতে ওল বেশ কার্যকরি।
গাব্রিয়েল মাগালিয়ায়েস
গাব্রিয়েল দোস সান্তোস মাগালিয়ায়েস (Gabriel dos Santos Magalhães, ; জন্ম: ১৯ ডিসেম্বর ১৯৯৭; গাব্রিয়েল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১২–১৩ মৌসুমে, ব্রাজিলীয় ফুটবল ক্লাব আভাইয়ের যুব পর্যায়ের হয়ে খেলার মাধ্যমে গাব্রিয়েল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, আভাইয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আভাইয়ের হয়ে এক মৌসুমে ২১ ম্যাচে ১টি গোল করার পর ২০১৬–১৭ মৌসুমে তিনি প্রায় ৩ মিলিয়ন ইউরোর বিনিময়ে ফরাসি ক্লাব লিলে যোগদান করেছেন। অতঃপর তিনি ত্রোয়া এবং দিনামো জাগরেবের হয়ে এক মৌসুম করে ধারে খেলেছেন। ২০২০–২১ মৌসুমে, তিনি প্রায় ২৬ মিলিয়ন ইউরোর বিনিময়ে লিল হতে ইংরেজ ক্লাব আর্সেনালে যোগদান করেছেন।
২০১৭ সালে, গাব্রিয়েল ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
গাব্রিয়েল দোস সান্তোস মাগালিয়ায়েস ১৯৯৭ সালের ১৯শে ডিসেম্বর তারিখে ব্রাজিলের সাও পাওলো জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গাব্রিয়েল ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি ১১ ম্যাচে অংশগ্রহণ করেছেন।
কোচি মেট্রো
কোচি মেট্রো হল ভারতের কেরালা রাজ্যের বৃহত্তম শহর কোচিতে নির্মাণাধীন মেট্রো রেল। এটি সম্পূর্ণভাবে উড়ালপথে নির্মাণ করা হয়েছে। ২০১২ সালে কোচি মেট্রো রেল প্রকল্পের জন্য সাবেক প্রধানমন্ত্রী মনমোহন সিং ভিত্তিপ্রস্তর স্থাপন করেন, নির্মাণ কাজ জুন ২০১৩ সালে শুরু হয়েছিল। ২০১৬ সালে এই মেট্রো রেল ব্যবস্থাটির নির্মাণ শেষ হওয়ার কথা থাকলেও নির্মাণ শেষ হয় ২০১৭ সালে। ১৭ জুন ২০১৭ সালে কোচি মেট্রোর উদ্ভোদন করেন প্রধানমন্ত্রী নরেন্দ্র মোদি। ১৯ জুন থেকে জনসাধারনের জন্য মেট্রো ব্যবস্থাটি চালু করা হয়। প্রথম ধাপে কোচি মেট্রো অলুভা থেকে পেট্টাহ পর্যন্ত ১৩.৪ কিমি নির্মাণ করা হয়। বর্তমানে এই মেট্রো ব্যবস্থার মোট দৈর্ঘ্য হবে কিমি ও মোট স্টেশন সংখ্যা ১৬ টি। এই মেট্রো ব্যবস্থাটি পিপিপি মডেলে গড়ে তোলা হচ্ছে।
চন্দ্রচূড় সিং
চন্দ্রচুর সিং (জন্ম ১১ই অক্টোবর ১৯৬৮ সাল) হলেন একজন ভারতীয় অভিনেতা, যিনি বলিউডের অনেক ছবিতে অভিনয় করেন। ১৯৯৬ সালে তিনি মাচিস্‌ ছবিতে অভিনয়ের জন্য ফিল্মফেয়ার সেরা অভিষেক অভিনেতা (পুরুষ) পুরস্কার লাভ করেন।
প্রাথমিক জীবন
চন্দ্রচুর সিং উত্তর প্রদেশের আলীগড়ের স্থানীয় অধিবাসী। তিনি জন্ম গ্রহণ করেছিলেন ১১ই অক্টোবর ১৯৬৮ সালে ভারতের নয়া দিল্লীতে। তার পিতা ছিলেন একজন উত্তর প্রদেশের খাইর-এর একজন সাবেক সংসদ সদস্য (এমপি-মেম্বার অব পার্লামেন্ট) এবং তার মাতা হলেন উড়িষ্যা প্রদেশের বোলাঙ্গি মহারাজার কন্যা। তিনি ওয়েলহ্যাম বয়েস্‌ স্কুল, দ্য ডুন স্কুল, দেহ্‌রাদুন এবং নয়া দিল্লী স্টি. স্টিফেনও পড়াশোনা করেন। অভিনয় জীবন ছেড়ে দেয়ার পূর্বে তিনি দুন স্কুলে গানের শিক্ষকতা করতেন।
ব্যক্তিগত জীবন
চন্দ্রচুর সিংয়ের দুই ছোট ভাই আদিত্য সিং এবং অভিমন্যু সিং রয়েছে।
কর্মজীবন
প্রাথমিক কর্মজীবনের সাফল্যের পরও কয়েক দফা কাঁধ ও বাহুর সংযোগস্থল বিচ্যুতির বদৌলতে তার কর্মজীবনে ধীমি গতি লক্ষ্য করা যায়, একদা গোঁয়ায় পানিতে স্কি করার সময় সেই পুরনো ব্যথা অনুভব করেন। যার ফলে কাঁধের এই সমস্যার কারণে তিনি কাজ করতে অসক্ষম হন, সাথে সাথে শরীরের ওজন বেড়ে যাওয়ায় তার ভূমিকা থেকে দূরে সরে যান। তার কিছু মুক্তিপ্রাপ্ত ছবি আমদানি আট্টানি খারচা রুপাইয়া (২০০১ সাল), ভারত ভাগ্য বিধাতা (২০০২ সাল) এবং দেরিতে মুক্তিপ্রাপ্ত ছবি সরদ পার, যেটির শুটিং হয় ২০০২ সালে কিন্তু মুক্তি পায় ২০০৬ সালে। ছবিত্রয় বাণিজ্যিকভাবে গড়পরতায় আয়ের মুখ দেখে।
২০১২ সালে তিনি চার দিন কি চাঁদনী ছবি দিয়ে আবারো ফিরে আসেন। ছবিটিতে তুষার কাপুর, কুলরাজ রান্ধাওয়া, অনুপম খের, ওম পুরি এবং ফরিদা জালাল সহ আরো অনেকের সঙ্গে কেন্দ্রীয় চরিত্রে অভিনয় করেন। বিশেষকদের কাছ থেকে চার দিন কি চাঁদনী ছবিটি মিশ্র প্রতিক্রিয়া পায় এবং ভারতের কিছু কিছু জায়গায় ছবিটি ব্যবসায়িক সাফল্য পেতে অসমর্থ হয়। ২০১২ থেকে বর্তমান পর্যন্ত সময়ে তিনি নিজেকে বলিউডের অভিনেতা হিসেবে আবারও সংযুক্ত করেন। চলচ্চিত্রে ২য় ছবি ঝিল্লা ঘাজিয়াবাদ দিয়ে ফিরে আসেন একটু দেরিতে। তবে ছবিটি মুক্তির মুখ দেখে আগস্ট ২০১৩ সালে।
ক্যাফে ডিজায়ার
ক্যাফে ডিজায়ার (ইংরেজি: Cafe Desire - A Tale of Love & Lust) ২০২২ সালের চরকির একটি মৌলিক চলচ্চিত্র। শিবব্রত বর্মনের গল্প অবলম্বনে এটির পরিচালনা করেছেন রবিউল আলম রবি। যৌথভাবে এর চিত্রনাট্য লিখেছেন শিবব্রত বর্মন ও রবিউল আলম রবি। সুমন সরকারের সিনোমাটোগ্রাফি, রাশিদ শরীফ শোয়েবের মিউজিক ও সালেহ সোবহান অনীমের সম্পাদনা করেন।
কাহিনি
সারা শহর অন্ধকার করে প্রতি রাতে অভিসারে বের হয় বিদ্যুৎ অফিসের এক ক্লার্ক; উঠতি ব্যবসায়ী নিজ গাড়িতে ক্লায়েন্টের কাছে পৌঁছে দেয় এক পার্টটাইম এসকর্টকে; এক ট্রাভেল এজেন্ট কৌশলে দেরি করিয়ে দেয় তারই ক্লায়েন্টের ভিসা; গোপনে দৌড় শিখছে এক নারী; বাথটাব সারাই করতে এক কলের মিস্ত্রি ঢুকে পড়ে তারই প্রিয় নায়িকার বাসায়—এসব মানুষ সবাই যুক্ত বাসনার অভিন্ন সুতায়।
মুক্তি
চলচ্চিত্রটি ২০২২ সালের ২২ শে ডিসেম্বর ওটিটি প্লাটফর্ম চরকিতে মুক্তি দেওয়া হয়।
মোশাররফ হোসেন (রাজনীতিবিদ)
ইঞ্জিনিয়ার মোশাররফ হোসেন (জন্মঃ ১২ জানুয়ারি ১৯৪৩) একজন বাংলাদেশী রাজনীতিবিদ, বীর মুক্তিযোদ্ধা ও প্রথম সারির শিল্পপতিদের অন্যতম। বর্তমানে তিনি বাংলাদেশ জাতীয় সংসদের সংসদ সদস্য ও সরকারের গৃহায়ণ ও গণপূর্ত মন্ত্রনালয়ের সাবেক মন্ত্রী। রাজনৈতিক অঙ্গনে তিনি দেশের প্রাচীনতম ও ঐতিহ্যবাহী রাজনৈতিক সংগঠন বাংলাদেশ আওয়ামী লীগের সর্বোচ্চ নীতি-নির্ধারণী পদ প্রেসিডিয়াম সদস্য। তার নির্বাচনী আসন চট্টগ্রাম - ১ (মীরসরাই)। তিনি ১৯৯৬ সালে আওয়ামী লীগ সরকারের বেসামরিক বিমান চলাচল ও পরিবহন এবং গৃহায়ন ও পর্যটন মন্ত্রনালয়ের দায়িক্ত পালন করেন। ১৯৭১ সালের বাংলাদেশের মহান স্বাধীনতা যুদ্ধে উল্লেখযোগ্য অবদান রাখেন তিনি। তিনি ২০১৯ সালের ৬ জানুয়ারী পর্যন্ত গৃহায়ন ও গনপূর্ত মন্ত্রনালয়ের দায়িত্বে মন্ত্রী হিসেবে দায়িত্ব পালন করেন  ৷
প্রারম্ভিক জীবন
১৯৪৩ সালের ১২ জানুয়ারি তারিখে চট্টগ্রামের মিরসরাই উপজেলার ধুম গ্রামে জন্মগ্রহণ করেন। তিনি চট্টগ্রাম কলেজিয়েট স্কুল থেকে মেট্রিকুলেশন পাশ করেন। ১৯৬২ সালে স্যার আশুতোশ কলেজ থেকে তিনি এইচএসসি পরীক্ষায় পাশ করেন। ১৯৬৬ সালে লাহোরের ইঞ্জিনিয়ারিং ও কারিগরী বিশ্ববিদ্যালয়ের মাইনিং ইঞ্জিনিয়ারিংয়ে বিএসসি সম্পন্ন করেন তিনি।তার পিতা এস.রহমান ১৯৬০ সালের দিকে প্রাদেশিক পরিষদের সদস্য ও নামকরা ব্যবসায়ী ছিলেন। এস. রহমান ১৯৪৪ সালে কলকাতায় তার ব্যবসা শুরু করেন। ১৯৪৭ সালে দেশবিভাগের পর তিনি চট্টগ্রাম চলে আসেন। চট্টগ্রামে তিনি“ওরিয়েন্ট বিল্ডার্স কর্পোরেশন” নামক একটি অবকাঠামো উন্নয়ণ প্রতিষ্ঠান প্রতিষ্ঠা করেন যার মাধ্যমে তিনি অনেক রাস্তা, ভবন ও বাংলাদেশের অন্যান্য গুরুত্বপূর্ণ স্থাপনা গড়ে তুলেন। এছাড়াও তিনি শীতাতপ নিয়ন্ত্রিত
২০টি বিলাসবহুল মার্সিডিজ বাসের বহর চট্টগ্রাম থেকে কক্সবাজার ও অন্যান্য এলাকার সঙ্গে প্রবর্তন করেন। এস.রহমান কক্সবাজার যে কত্তবড় পর্যটন স্পট হবে তা আগে থেকে আঁচ করতে পেরেছিলেন। যারই প্রেক্ষিতে তিনিই সর্বপ্রথম কক্সবাজারে হোটেল প্রতিষ্ঠা করেন। আর সেটি হলো ১৯৬৪ সালে প্রতিষ্ঠিত ‘হোটেল সায়মন’। বর্তমানেও এটি কক্সবাজারের হোটেলগুলোর মধ্যে অন্যতম প্রধান একটি হোটেল হিসেবে বিবেচিত। কক্সবাজারের পর্যটন শিল্প প্রসারে তার এ পদক্ষেপ এখনও চট্টগ্রাম কক্সবাজারের মানুষ শ্রদ্ধাভরে স্মরণ করে। এছাড়াও তিনি চট্টগ্রামে তৎকালীন সময়ে পর্যটকদের একমাত্র আবাসিক হোটেল ‘‘মোটেল সৈকত’’ দীর্ঘ ১০ বছর পরিচালনা এবং চট্টগ্রামে একটি রোপ ফ্যক্টরী ও হার্ডওয়ার ব্যবসা প্রতিষ্ঠা করেন। মোশাররফ হোসেনের পিতামহ ফজলুর রহমান দীর্ঘ ২০ বৎসর যাবৎ চট্টগ্রাম মীরসরাইয়ে ইউনিয়ন পরিষদের চেয়ারম্যান হিসেবে নিয়োজিত ছিলেন।
মনে প্রাণে একটি রাজনৈতিক আদর্শকে লালন করে দেশ ও জাতির কল্যাণে কাজ করতে গিয়ে অর্থনৈতিক দুর্বলতা যেন জনসেবা থেকে তাকে দূরে রাখতে না পারে সে জন্য রাজনৈতিক কর্মকাণ্ড পরিচালনার পাশাপাশি তিনি তার পৈতৃক ব্যবসাসমূহ দেখাশুনা করেন। এক পর্যায়ে ১৯৮৩ সালে গ্যাসমিন লিমিটেড নামে একটি Engineering & Construction Firm প্রতিষ্ঠা করেন। তার প্রতিষ্ঠিত এই প্রতিষ্ঠানটি দীর্ঘদিন ধরে দেশের গুরুত্বপূর্ণ পাইপ লাইনের কাজ করে আসছে। ১৯৬৪ সালে কক্সবাজারে তার পিতার প্রতিষ্ঠিত হোটেল সায়মনকে পরবর্তীতে আরো সম্প্রসারণ করে ব্যবসার পরিধি বৃদ্ধি করেন। এছাড়া তিনি ‘পেনিনসুলা চিটাগাং’ নামক একটি আন্তর্জাতিক মানের চার তারকা হোটেলের চেয়ারম্যান।
দাম্পত্য জীবনে তিনি স্ত্রী আয়েশা সুলতানার সাথে সংসার করছেন। তার তিন ছেলে এবং একজন মেয়ে রয়েছে।
শিক্ষাজীবন
তিনি চট্টগ্রাম কলেজিয়েট স্কুল থেকে মেট্রিকুলেশন পাশ করেন। ১৯৬২ সালে স্যার আশুতোশ কলেজ থেকে তিনি এইচএসসি পরীক্ষায় পাশ করেন। ১৯৬৬ সালে লাহোরের ইঞ্জিনিয়ারিং ও কারিগরী বিশ্ববিদ্যালয়ের মাইনিং ইঞ্জিনিয়ারিংয়ে বিএসসি সম্পন্ন করেন তিনি।
রাজনীতি
লাহোরে অধ্যয়নকালে তিনি ছয় দফা আন্দোলনের সাথে নিজেকে সম্পৃক্ত করে বিভিন্ন সময় মিছিল সমাবেশে সরাসরি নেতৃত্ব দেন। এসময় তিনি  পূর্ব পাকিস্তান ছাত্র পরিষদের সভাপতির দায়িত্ব পালন করেন। ১৯৬৬ সালে ছয় দফার যৌক্তিকতা তুলে ধরে লাহোরে পূর্ব পাকিস্তানে অধ্যয়নরত ছাত্রদের সংগঠন পূর্ব পাকিস্তান ছাত্র পরিষদের এক সমাবেশে তিনি সভাপতিত্ব করেন। লাহোর থেকে দেশে ফিরে মানুষের কল্যাণ করার মহান ব্রত নিয়ে চট্টল শার্দুল এম.এ. আজিজের হাত ধরে আওয়ামী লীগের রাজনীতির সাথে সরাসরি সম্পৃক্ত এবং স্বাধীনতা আন্দোলনে অতপ্রোতভাবে জড়িত হন। ১৯৭০ সালে তিনি সর্বপ্রথম তৎকালীন পূর্বপাকিস্তান প্রাদেশিক পরিষদের সদস্য নির্বাচিত হন। স্বাধীনতার পর তিনি ১৯৭৩, ১৯৮৬, ১৯৯৬, ২০০৮,২০১৪ এবং ৩০ ডিসেম্বর ২০১৮ খ্রিঃ তারিখে অনুষ্ঠিত একাদশ জাতীয় সংসদ নির্বাচনে সংসদ সদস্য নির্বাচিত হন। ১৯৭২ সালে তিনি সংবিধান প্রণেতাদের মধ্যে তিনি অন্যতম। ১৯৮৬ সালে জাতীয় সংসদে তিনি বিরোধী দলীয় হুইপের এবং ১৯৯৬ সালে আওয়ামী লীগ নেতৃত্বাধীন সরকারে তিনি অত্যন্ত দক্ষতা ও সততার সাথে বেসামরিক বিমান পরিবহন ও পর্যটন এবং গৃহায়ণ ও গণপূর্ত মন্ত্রণালয়ের মতো গুরুত্বপূর্ণ মন্ত্রণালয়ের মন্ত্রীর দায়িত্ব পালন করেন। ২০০৮ সালে সংসদ সদস্য নির্বাচিত হওয়ার পর তিনি জাতীয় সংসদে বেসামরিক বিমান পরিবহন ও পর্যটন মন্ত্রণালয়ের স্থায়ী কমিটির সভাপতির দায়িত্ব পালন করেন। রাজনীতিতে আসার পর তিনি দলের বিভিন্ন গুরুত্বপূর্ণ পদে দায়িত্ব পালন করেন। ১৯৭৫ সালে তিনি চট্টগ্রাম উত্তর জেলা বাকশাল এবং ’৭৭ সালে চট্টগ্রাম উত্তর জেলা আওয়ামী লীগের যুগ্ম আহবায়কের দায়িত্ব পালন করেন। এছাড়া ১৯৮০ ও ৮৪ সালে চট্টগ্রাম উত্তর জেলা আওয়ামী লীগের সাধারণ সম্পাদক এবং ১৯৯২, ১৯৯৬, ২০০৪ এবং ২০১২ সালে সভাপতি এবং একই সাথে বাংলাদেশ আওয়ামী লীগ কেন্দ্রীয় কার্যনির্বাহী সংসদের সদস্য হিসেবে দায়িত্ব পালন করেছেন। বর্তমানে তিনি বাংলাদেশ আওয়ামী লীগের প্রেসিডিয়াম সদস্য হিসেবে দায়িত্ব পালন করছেন। একজন সৎ, ভদ্র, নম্র, স্পষ্টবাদী ও উদার মনোভাবের মানুষ হিসেবে নিজ দলের নেতাকর্মীসহ চট্টগ্রামের সর্বস্তরের মানুষের নিকট তার সুনাম রয়েছে। রাজনীতি করতে গিয়ে এ সুদীর্ঘ সময়ে তিনি কখনও কোন সন্ত্রাসী গোষ্ঠীকে আশ্রয় প্রশ্রয় দেননি এবং কোন সন্ত্রাসী লালন করেননি। তিনি কখনও নীতি ও আদর্শের প্রশ্নে আপোষ করেননি। ’৭৫ পরবর্তী বিভিন্ন সরকারের মন্ত্রী পরিষদে অন্তর্ভুক্ত হওয়ার আহবান তিনি দৃঢ়ভাবে প্রত্যাখ্যান করেন এবং নিজ দলের আদর্শে অবিচল থেকেছেন সব সময়। রাজনীতি করতে এসে মুক্তিযুদ্ধসহ বহুবার তিনি জীবন মৃত্যুর মুখোমুখী হয়েছেন, নির্যাতনের শিকার হয়েছেন। ১৯৮০ সালে চট্টগ্রামের নিউমার্কেট চত্বরে তৎকালীন বিএনপি’র সশস্ত্র সন্ত্রাসী কর্তৃক তিনি এবং আওয়ামীলীগের অনেক নেতৃবৃন্দ আক্রান্ত হন। এসময় সন্ত্রাসীরা তার পায়ের রগ কেটে দেয়। ’৮৮ সালে ২৪শে জানুয়ারী শেখ হাসিনার মিছিলে পুলিশ কর্তৃক গুলি চালিয়ে ২৪ জনকে হত্যা করার ঘটনায় তিনিও মারাত্মকভাবে আহত হন। ’৯২ সালের ৮ মে ফটিকছড়িতে জামায়াত ক্যাডারদের সশস্ত্র হামলায় গুরুতর আহত হয়ে অলৈাকিকভাবে প্রাণে বেঁচে যান তিনি। ২০১৫ সালে তিনি গৃহায়ণ ও গণপূর্ত মন্ত্রী হিসেবে দায়িত্বগ্রহণ করেন।
মুক্তিযুদ্ধ
মহান মুক্তিযুদ্ধে তিনি সেক্টর - ১ এর সাব - সেক্টর কমান্ডার ছিলেন। পাক-হানাদারদের বাঙালি নিধন এর নীলছক এর কালোরাত্রির তান্ডবটি শুধুমাত্র ঢাকা ও অন্য জেলাগুলোতে নয়, দেশের দ্বিতীয় গুরুত্বপূর্ণ শহর ও বাণিজ্যিক রাজধানী চট্টগ্রামেও হওয়ার কথা ছিল। তারই প্রক্রিয়ায় বাঙালী জাতীয়তাবাদে উদ্ধুদ্ব ব্রিগেডিয়ার মজুমদারকে চট্টগ্রাম থেকে সরিয়ে নেয়া হয়েছিল। চট্টগ্রামে বাঙালি ও পশ্চিম পাকিস্তানি সৈন্য ছিল যথাক্রমে প্রায় ৫ হাজার ও ৬শত। বাঙালী সৈন্যদের মধ্যে ছিল ইস্ট বেঙ্গল সেন্টারে নব-গঠিত অষ্টম ইস্ট বেঙ্গল এর নতুন প্রায় ২৫০০ জন প্রশিক্ষণপ্রাপ্তরা। ছিল ইস্ট পাকিস্তান রাইফেলস এর উইং ও সেক্টর হেড কোয়ার্টার এর রাইফেলসরা এবং পুলিশ বাহিনী। পশ্চিম পাকিস্তানি সৈন্যরা ছিল মূলত ২০-বালুচ এর। ২৫ শে মার্চ এর বিধ্বংসী কালোরাত চট্টগ্রামে পুনরাবৃত্তি করার জন্য চট্টগ্রামের সিনিয়র অবাঙালী অফিসার লেফটেন্যান্ট কর্নেল ফতেমিকে আদেশ দেয়া হয়, কুমিল্লা থেকে অতিরিক্ত সৈন্য পৌছানোর মধ্যে যেন সমন্ত পরিস্থিতি নিজের অনুকূলে ধরে রাখেন।
চট্টগ্রামে কালোরাত্রির নৃশংসতা ঠেকাতে ইঞ্জিনিয়ার মোশাররফ হোসেনের নেতৃত্বে সাহসী বীর বাঙালী যোদ্ধারা শুভপুর ব্রীজ উড়িয়ে দিয়ে কুমিল্লা থেকে আগমনকারী সেনাদলের পথ বন্ধ করে দেন এবং চট্টগ্রাম শহর ও ক্যান্টনমেন্টের প্রধান প্রধান এলাকা নিজেদের নিয়ন্ত্রণে এনে ফেলেন।পরবর্তীতে তিনি সি.ইন.সি স্পেশাল ট্রেনিং নিয়ে দেশের অভ্যন্তরে প্রবেশ করে বিভিন্ন গুরুত্বপূর্ণ অপারেশন পরিচালনা করেন।
বিয়াম মডেল স্কুল ও কলেজ, বগুড়া
বিয়াম মডেল স্কুল ও কলেজ বগুড়া জেলায় অবস্থিত একটি শিক্ষাপ্রতিষ্ঠান। এটি প্রথমে বগুড়া মডেল স্কুল ও কলেজ হিসেবে যাত্রা শুরু করে। তৎকালিন বাংলাদেশের প্রধানমন্ত্রী বেগম খালেদা জিয়া এর পুত্র তারেক রহমান প্রতিষ্ঠান টির ভিত্তিপ্রস্তর স্থাপন করেন। বগুড়া জেলায় উপশহর নিশিন্দারা এলাকায় এই শিক্ষাপ্রতিষ্ঠানটি অবস্হিত। প্রতিষ্ঠানটি ২০০৫ সালের ২৪ এপ্রিল শিক্ষা কার্যক্রম শুরু করে এবং ২০০৮ সালে সকল পাবলিক পরীক্ষায় অংশ নেয়।  ইতোমধ্যে প্রতিষ্ঠানটি মাধ্যমিক ও উচ্চ মাধ্যমিক শিক্ষাবোর্ড,রাজশাহী এর ভেতর পাবলিক পরীক্ষায় অনেক কৃতিত্ব অর্জন করেছে।প্রতিষ্ঠানটি ২০১৮ সালে এস.এস.সি পরিক্ষায় রাজশাহী শিক্ষা বোর্ড এ  জিপিএ ৫ প্রাপ্তির দিক থেকে প্রথম স্থান অধিকার করে।  এছাড়া প্রতিষ্ঠানটি বরাবরই পাবলিক পরিক্ষায় রাজশাহী শিক্ষা বোর্ড এ সেরা দশে অবস্থান করে থাকে। বর্তমানে এটি বগুড়ার অন্যতম সেরা শিক্ষাপ্রতিষ্ঠান।
শিক্ষক-শিক্ষিকা
প্রতিষ্ঠানটির অধ্যক্ষ জনাব মুস্তাফিজুর রহমান। কলেজ শাখার উপাধ্যক্ষ মোঃ দুলাল হোসেন। বিদ্যালয় শাখার উপাধ্যক্ষ শফিকা আক্তার। তাছাড়াও প্রতিষ্ঠানটির কলেজ ও মাধ্যমিক শাখায় মোট ১০০ জন শিক্ষক শিক্ষিকা রয়েছেন।  প্রাথমিক শাখায় রয়েছেন মোট ৫০ জন শিক্ষক শিক্ষিকা।
অনাকাঙ্ক্ষিত ঘটনাসমূহ
১১ ফেব্রুয়ারি ২০১৯ বিয়াম মডেল স্কুল ও কলেজে বার্ষিক ক্রীড়া প্রতিযোগিতা চলাকালে দুর্বৃত্তদের ছুরিকাঘাতে এক শিক্ষক এবং তিন বহিরাগত শিক্ষার্থী আহত হন। এছাড়া হাইকোর্টের আদেশ অমান্য করে বগুড়ার বেশ কিছু স্কুল কলেজগুলোতে ভর্তির সময় সেশন ফি এবং উন্নয়ন ফি’র নামে অতিরিক্ত অর্থ আদায়ের খবর বিভিন্ন গণমাধ্যমে উঠে আসে যার মধ্যে বিয়াম মডেল হাই স্কুল ও কলেজও অন্তর্ভুক্ত।
সৃষ্টি–বিবর্তন বিতর্ক
থাম্ব|১৮৮২ সালে প্রকাশিত একটি [[ব্যঙ্গচিত্র, যেখানে বিজ্ঞানী চার্লস ডারউইনকে তার বিবর্তন তত্ত্বের উপর প্রকাশনার (১৮৮১) জন্য ব্যঙ্গ করা হয়েছে।]]
সৃষ্টি–বিবর্তন বিতর্ক ( সৃষ্টি বনাম বিবর্তন বিতর্ক কিংবা জীবনের ভিত্তি বিতর্ক নামেও পরিচিত) হল পৃথিবী, মানবতা, ও অন্যান্য জীবের উৎপত্তি সম্পর্কিত একটি চলমান, পুনরাবৃত্তিমূলক সাংস্কৃতিক, রাজনৈতিক, এবং ধর্মতাত্ত্বিক বিতর্ক। খ্রিস্টান বিশ্বে সৃষ্টিবাদকে একসময় বিশাল পরিসরে সত্য হিসেবে বিশ্বাস করা হত। কিন্তু ১৯ শতকের মাঝামাঝি  সময় থেকে প্রাকৃতিক নির্বাচনের মাধ্যমে বিবর্তন একটি পরীক্ষিত সত্য হিসেবে প্রতিষ্ঠা পেয়েছে। তবে পৃথিবীতে বিবর্তন তত্ত্বের ওপর সাধারণ মানুষের আস্থা ক্রমশঃ হ্রাস পাচ্ছে এবং স্কুলে বিবর্তন পড়ানো কমছে।
বৈজ্ঞানিক প্রেক্ষাপট থেকে নয় বরং দার্শনিক দৃষ্টিভঙ্গি থেকে এই বিতর্কে অস্তিত্ব রয়েছে। কেননা, বিজ্ঞান সমাজে বিবর্তন ইতিমধ্যেই প্রতিষ্ঠিত ও প্রমাণিত।  শুধু তাই নয়, সৃষ্টবাদের মত প্রাচীন চিন্তাভাবনাকে অপবিজ্ঞান বলে বিশ্বজুড়ে আখ্যায়িত করা হয়।   যদিও এই বিতর্কের একটি সুপ্রাচীন ইতিহাস রয়েছে, }তবে বর্তমানে বিজ্ঞান শিখার প্রসারের মাধ্যমে এই বিতর্কের অবসান ঘটেছে।   যদিও শিক্ষাক্ষেত্রে সৃষ্টবাদ শেখানোর প্রবণতা এখনও বিরাজ করছে।   যা নিয়ে খ্রিস্টান প্রধান দেশগুলোতে, মার্কিন যুক্তরাষ্ট্র ও ইউরোপের বেশ কিছু দেশে এই নিয়ে রাজনৈতিক বিতর্ক চলমান।  এই বিতর্ককে অনেক সময়ই সংস্কৃতি যুদ্ধ হিসেবে আখ্যায়িত করা হয়েছে।  সমধর্মী বিতর্ক ইহুদী ও ইসলাম ধর্মের মত অন্যান্য ধর্মের সম্প্রদায়ের মাঝেও দৃশ্যমান।
খ্রিষ্টীয় মৌলবাদীগণ আধুনিক জীবাষ্মবিদ্যা, বংশগতিবিদ্যা, টিস্যুতত্ত্ব, ক্ল্যাডিস্টিক্স এবং অন্যান্য শাখার দেখানো মানুষ ও অন্যান্য প্রাণীর সাধারণ পূর্বপুরুষ এর সাক্ষ্যপ্রমাণ নিয়ে বাদানুবাদে জড়িয়ে পড়ে, যেখানে এই জীবাষ্মবিদ্যা, বংশগতিবিদ্যা সহ অন্যান্য শাখাগুলো আধুনিক বিবর্তনীয় জীববিজ্ঞান, ভূতত্ত্ব, মহাবিশ্ববিজ্ঞান এবং অন্যান্য প্রাসঙ্গিক শাখার জ্ঞান থেকে প্রাপ্ত উপসংহারের উপর উপর ভিত্তি করে গড়ে উঠেছে। তারা সৃষ্টির ইব্রাহিমীয় ধারণা থেকে যুক্তি দান করেন এবং বিজ্ঞানের জগতে একটি স্থান অর্জনের জন্য তারা বিবর্তনীয় জীববিজ্ঞানের পাশাপাশি "সৃষ্টি-বিজ্ঞান" (Creation Science) নামক একটি বাগাড়ম্বরপূরণ কাঠামো দাঁড় করান। যুক্তরাষ্ট্রের আদালতে কিটজমিলার বনাম ডোভার বিতর্কে এই সৃষ্টি বিজ্ঞান পূর্ণাঙ্গভাবে ধর্মীয় ভিত্তির উপর প্রতিষ্ঠিত হিসেবে প্রকাশিত হয়, সেইসাথে এও প্রকাশিত হয় যে এখানে কোন আনুষ্ঠানিক বৈজ্ঞানিক ভিত্তি নেই।
সুচনা
অষ্টাদশ শতকে ইউরোপ এবং উত্তর আমেরিকায় সৃষ্টি–বিবর্তন বিতর্ক শুরু হয়, যখন ভূতাত্ত্বিক সাক্ষ্যপ্রমাণগুলো প্রাচীন পৃথিবী সংক্রান্ত বিভিন্ন নতুন ব্যাখ্যা সামনে নিয়ে আসা শুরু করে, এবং বিভিন্ন ফসিল জিওলজিকাল সিকোয়েন্সের সাহায্যে প্রাপ্ত বিলুপ্ত প্রজাতিসমূহ বিবর্তনের প্রাথমিক ধারণাগুলো যেমন ল্যামার্কিজমের জন্ম দেয়। যুক্তরাজ্যে এই ধারাবাহিক পরিবর্তনের ধারণাগুলোকে প্রথমে বিদ্যমান "স্থির" সামাজিক শৃঙ্খলার জন্য হুমকি হবে বলে ধরা হয়, এবং চার্চ ও রাষ্ট্র উভয়ই এগুলোকে অবদমিত করার চেষ্টা করে। এই অবস্থাটি ধীরে ধীরে সহজ হয়, এবং ১৮৪৪ সালে রবার্ট চ্যাম্বারস এর বিতর্কিত ভেস্টিজেস অফ দ্য ন্যাচারাল হিস্টোরি অফ ক্রিয়েশন নামক গ্রন্থটি প্রজাতিসমূহের ক্রমশ রূপান্তরের ধারণাটিকে জনপ্রিয়করে। এই বৈজ্ঞানিকভাবে প্রতিষ্ঠাকে প্রথমে চার্চ অফ ইংল্যান্ড ঘৃণা ও রাগের সাথে পরিত্যাগ করে, তবে অনেক ইউনিটেরিয়ান, কোয়াকার এবং বাপ্টিস্ট দল প্রতিষ্ঠিত চার্চের সুবিধার প্রতিবাদ করে এবং এরকম প্রাকৃতিক উপায়ে ঈশ্বর কাজ করেন- এরকম ধারণাকে সমর্থন করে।
ডারউইনের প্রতি তৎকালীন সমসাময়িক প্রতিক্রিয়া
"উনিশ শতকের শেষের দিকে সাধারণ পূর্বপুরুষ থেকে পরিবর্তনের মাধ্যমে সকল জীবের আবির্ভাব ঘটে - এই মৌলিক বিবর্তনীয় মতবাদের কোন গুরুতর বৈজ্ঞানিক বিরোধিতা ছিল না।"
- থমাস ডিক্সন ১৮৫৯ সালে ডারউইনের অন দ্য অরিজিন অফ স্পিসিজ এর প্রকাশ বিবর্তনের উপর বৈজ্ঞানিক বিশ্বাসযোগ্যতা এনে দেয়, এবং এটাকে একটি সম্মানিত শিক্ষার বিষয়ে পরিণত করে।
যদিও ডারউইনের বইতে কোন রকম ধর্মীয় ব্যাপারে কথা ছিল না, এরপরও এসেস এন্ড রিভিউজ (১৮৬০) গ্রন্থের উচ্চতর সমালোচনা নিয়ে যে ধর্মতাত্ত্বিক বিতর্কের সূচনা হয় তা খুব ভালভাবেই চার্চ অফ ইংল্যান্ডের মনোযোগ আকর্ষণ করতে সসক্ষম হয়। সেই রচনার কোন কোন উদারপন্থী লেখক ডারউইনের প্রতি সমর্থন জ্ঞাপন করেন, অনেক ননকনফরমিস্টও ডারউইনকে সমর্থন করেন, যেমন রেভারেন্ড চার্ল কিংগসলে এই ধারণাকে সমর্থন করেছিলেন যে, ঈশ্বর বিবর্তনের মাধ্যমে সৃষ্টির সব জীবকে তৈরি করেছেন। অন্যান্য খ্রিস্টানগণ এই ধারণাটির বিরুদ্ধে যান, চার্লস লাইয়েল, আসা গ্রে সহ ডারউইনের নিকট বন্ধুগণ এবং সমর্থকগণও প্রথম দিকে তার কিছু ধারণার প্রতি অসমর্থন প্রকাশ করেন। পরবর্তীতে গ্রে যুক্তরাষ্ট্রে ডারউইনের অন্যতম সমর্থকে পরিণত হন, এবং তার অনেক রচনাকে সংগ্রহ করে একটি প্রভাবশালী গ্রন্থ তৈরি করেন, যার নাম ছিল ডারউইনিয়ানা (১৮৭৬)। এই রচনাগুলোতে ডারউইনীয় বিবর্তন এবং আস্তিক্যবাদী মতবাদসমূহের মধ্যকার মীমাংসা নিয়ে কিছু যুক্তিপূর্ণ লেখালেখি ছিল। আর এটা সেইসময়কার ঘটনা যখন দুই পক্ষেরই অনেক ব্যক্তি এই দুটো বিষয়কে পরষ্পর স্বতন্ত্র বলে মনে করতেন।
ধর্মতত্ত্বে সৃষ্টিবাদ
সৃষ্টিকর্তার অস্তিত্ব এর পক্ষে প্রথাগত ধর্মতাত্ত্বিক যুক্তির একটি আধুনিক রূপ। ১৯৮৭ সালে সৃষ্টিতত্ত্বকে পাঠ্যবইয়ের অংশ হিসেবে বিজ্ঞানের সাথে পড়ানোর বিরুদ্ধে মার্কিন যুক্তরাষ্ট্রের আদালতে একটি রায় দেয়া হয়েছিল। এই রায়ের উপযুক্ত জবাব হিসেবেই প্রথমদিকে বুদ্ধিদীপ্ত অনুকল্পের বিকাশ ঘটেছিল। এই অনুকল্পের প্রাথমিক প্রস্তাবকদের সবাই ছিলেন মার্কিন ভিত্তিক খ্রিস্টান ধর্মীয় সংস্থা ডিসকভারি ইনস্টিটিউটের সদস্য বা সহযোগী। তারা ধারণা পোষণ করেছিলেন যে, এই বুদ্ধিমান পরিকল্পনাকারী হলেন খ্রিস্টান ধর্মের ঈশ্বর। এর প্রবক্তারা এটিকে বৈজ্ঞানিক বলে মনে করেন এবং বিজ্ঞানকে বিভিন্ন অতিপ্রাকৃত ঘটনা বিশ্বাস করানোর ক্ষেত্রে তারা এই তত্ত্ব অনুকল্প প্রয়োগ করেন।
নব্য পৃথিবী সৃষ্টিবাদ
নব্য পৃথিবী সৃষ্টিবাদ এক ধরনের ধর্মীয় বিশ্বাস যা অনুসারীরা বিশ্বাস করেন পৃথিবী স্রষ্টা কর্তৃক ১০ হাজার বছর পূর্বে সৃষ্ট। এই সংখ্যা মূলতঃ জেনেসিস থেকে প্রাপ্ত। নব্য পৃথিবী সৃষ্টিবাদীরা প্রায়ই পৃথিবী ও বিশ্বব্রহ্মান্ডের বয়স একই বলে বিশ্বাস করেন। সৃষ্টিবাদ বিজ্ঞান প্রধানত বাইবেলের সাহিত্যের ভিত্তিতে তৈরি, যা বিজ্ঞানের ধারেকাছেও যায় না। সৃষ্টিবাদ বিজ্ঞান একটি অপবিজ্ঞান, যা সৃষ্টিবাদের সাথে বিজ্ঞানের সাথে সম্পর্ক প্রমাণের চেষ্টা করে।
আদি পৃথিবী সৃষ্টিবাদ
আদি পৃথিবী সৃষ্টিবাদীরা বিশ্বব্রহ্মাণ্ড ঈশ্বরের সৃষ্ট বলে বিশ্বাস করেন। তারা ইব্রাহিমীয় ধর্মসমূহে উল্লেখ্য ৬ দিনে বিশ্বব্রহ্মাণ্ড তৈরির ব্যাপারটি আক্ষরিক অর্থে মানেন না। এই দল বিশ্বব্রহ্মাণ্ড ও পৃথিবীর বয়স নির্ধারনে জ্যোতির্বিদ ও ভূগোলবিশারদদের মতামতকে প্রাধান্য দেন। কিন্তু বিবর্তন তত্ত্বের বিশদ আলোচনার ক্ষেত্রে তাদের প্রশ্ন রয়ে যায়। আদি পৃথিবী সৃষ্টিবাদীরা জেনেসিসের ব্যাখ্যা বিভিন্নভাবে দিয়ে থাকেন। কখনো সেটা ৬ দিন থেকে নব্য সৃষ্টিবাদীদের মতো ২৪ ঘণ্টাও দাবী করে থাকেন।
আস্তিক্যবাদী বিবর্তন
আস্তিক্যবাদী বিবর্তনের সমর্থকগণ সাধারণত ধর্ম ও বিজ্ঞানের সম্পর্ককে গুরুত্ব দিয়ে সাংঘর্ষিক যুক্তিকে প্রত্যাখ্যান করেন ও বিবর্তনীয় মতবাদকে ঈশ্বর বা সৃষ্টিকর্তা এর উপর বিশ্বাসের সাথে খাপ খাইয়ে নেন, – তারা এই মতের উপর দণ্ডায়মান থাকেন যে, সৃজনবাদ সম্পর্কিত ধর্মীয় শিক্ষা এবং বিবর্তনের তত্ত্বকে পরস্পরবিরোধী হওয়ার কোন প্রয়োজন নেই।
অজ্ঞেয়বাদী বিবর্তন ও বস্তুবাদী বিবর্তন
অজ্ঞেয়বাদী বিবর্তন জীববিজ্ঞানীয় বিবর্তনকে এমন অবস্থান থেকে সমর্থন করে, যেখানে ঈশ্বর বা স্রষ্টার উপস্থিতি বা উক্ত কর্মে তার অবদান থাকার সম্ভাবনা মোটেও জরুরী কিছু না।
বস্তুবাদী বিবর্তন
জীববিজ্ঞান
বিবর্তনীয় জীববিজ্ঞান হচ্ছে সৃষ্টি–বিবর্তন বিতর্কে সৃজনবাদী ও বিজ্ঞানমনস্কদের আলোচনার কেন্দ্রবিন্দু। সাধারণ পূর্বপুরুষ (বিশেষ করে মানববিবর্তনে এইপ হতে মানুষের বিবর্তন), ম্যাক্রোইভোলিউশন, ফসিলের অস্তিত্ব ইত্যাদি বিবর্তনীয় জীববিজ্ঞানের আলোচনার বিষয়বস্তু সৃষ্টি -বিবর্তন বিতর্কে গুরুত্ব বহন করে।
সাধারণ পূর্বপুরুষ
বিবর্তনবিদ জন টিমার তার "হোয়াট'স রিয়েল কন্ট্রোভার্সি?" রচনায় মন্তব্য করেছেন, [The] Discovery [Institute] presents common descent as controversial exclusively within the animal kingdom, as it focuses on embryology, anatomy, and the fossil record to raise questions about them. In the real world of science, common descent of animals is completely noncontroversial; any controversy resides in the microbial world. There, researchers argued over a variety of topics, starting with the very beginning, namely the relationship among the three main branches of life.
জীবকূলের একটি দলের যদি সাধারণ পূর্বপুরুষ থাকে, তাহলে তাদের সাধারণ উত্তরসূরী বলা হয়। বিজ্ঞানী চার্লস ডারউইন কর্তৃক প্রদত্ত সাধারণ উত্তরসূরী নির্ভর একটি তত্ত্বের উপর ব্রহ্মাণ্ডের বিবর্তনের খুঁটি দাঁড়িয়ে, যা সচরাচর জীববিজ্ঞানীদের স্বারা সমর্থিত। বর্তমানে জীবিত জীব সম্প্রদায়ের নিকটবর্তী সাধারণ পূর্বপুরুষ প্রায় ৩.৯ বিলিয়ন বছর আগে এসেছিল বলে বিশ্বাস করা হয়। যদিও কিছু স্বল্প সংখ্যক (যেমনঃ মাইকেল বেহে) সৃজনবাদী ব্যতীত অধিকংশক সৃজনবাদী সাধারণ পূর্বপুরুষের ধারণা বাতিল করে, ত্রিশ মিলিয়ন প্রজাতির সাধারণ নকশাবিদ (স্রষ্টা) ধারণা প্রতিস্থাপনের পক্ষে। অন্যান্য সৃজনবাদীর মতে, ভিন্ন ভিন্ন প্রজাতির সাধারণ পূর্বপুরুষ আলাদা আলাদাভাবে সৃষ্ট, যা থেকেই পরবর্তীতে নিকটবর্তী প্রজাতির বিবর্তন ঘটেছে। সাধারণ পূর্বপুরুষের অস্তিত্ব জিনেটিক্স, ফসিল রেকর্ড, তুলনামূলক দেহ নকশা, প্রজাতির ভৌগোলিক অবস্থান, তুলনামূলক জীবরসায়ন ইত্যাদি কর্তৃক প্রমাণিত।
মানব বিবর্তন
thumbnail|250px|মানব বিবর্তনের সরলীকৃত রেখাচিত্র